Aksel Tiideberg

Aksel Tiideberg (18. märts 1930 Puka vald – 15. märts 2013) oli eesti pedagoog, koolijuht ja koduloolane.

Ta lõpetas 1948. aastal Tõrva Keskkooli. Seejärel töötas õpetajana Pikasilla 7-klassilises Koolis. 1951. aastal kutsuti ta Nõukogude armeesse aega teenima. 1956. aastast oli elu lõpuni taas pedagoog: Valguta algkoolis õpetaja ja direktor ning Rannu 8-klassilise Kooli direktor. Aastatel 1957–1964 õppis ta Tartu Riiklikus Ülikoolis kaugõppes ajalugu.In memoriam Aksel Tiideberg. Sakala, 19. märts 2013

Abja-Paluojaga oli ta seotud aastast 1968, töötades Abja Keskkoolis 43 aastat ajalooõpetaja, õppealajuhataja ja direktorina. Ta võitles Abja Gümnaasiumile välja piirivalve õppesuuna.

Laia silmaringiga õpetajana huvitasid teda ajaloolised paigad, nii kujunes temast tunnustatud ekskursioonijuht ja Looduskaitse Seltsi liige. 1972. aastal rajati tema algatusel Abja kooli muuseum, millest kasvas välja Abja valla muuseum ja mida ta juhatas oma elu lõpuni.Abja muuseum 50. Mulgi Sõna: Mulgi valla leht, 1. veebruar 2023

Ta on andnud suure panuse Mulgimaa, kodukandi ja selle ümbruse uurimisse: temalt on ilmunud kuus koduloolist raamatut.E-kataloog ESTER

 Tunnustus 
2000 Kodanikupäeva aumärk
2001 Piirivalve III klassi teeneterist
2004 Abja valla aukodanikMuuseumi asutaja pälvis aukodaniku tiitli. Sakala, 28. veebruar 2004
2005 Eesti Looduskaitse Seltsi auliigeEesti Looduskaitse Seltsi auliikmed

Viited

Kategooria:Eesti õpetajad
Kategooria:Viljandi maakonna pedagoogid
Kategooria:Viljandi maakonna koolijuhid
Kategooria:Viljandi maakonna koduloolased
Kategooria:Rõngu kalmistule maetud
Kategooria:Sündinud 1930
Kategooria:Surnud 2013